କମଲନାଥ ହେବେ କଂଗ୍ରେସର କାର୍ଯ୍ୟକାରୀ ସଭାପତି ! ଆଜି ସୋନିଆଙ୍କୁ ଭେଟିବେ - Prameya News7\nକମଲନାଥ ହେବେ କଂଗ୍ରେସର କାର୍ଯ୍ୟକାରୀ ସଭାପତି ! ଆଜି ସୋନିଆଙ୍କୁ ଭେଟିବେ\n15/07/2021 at 11:50 AM\nଭୁବନେଶ୍ୱର, ୧୫/୦୭ଃ କଂଗ୍ରେସ ଦଳର ନୂଆ ସଭାପତି କିଏ ହେବ ତାକୁ ନେଇ ଗତ କିଛିଦିନ ହେବ ଚର୍ଚ୍ଚା ଲାଗି ରହିଛି । ସୂତ୍ରାନୁସାରେ, ମଧ୍ୟପ୍ରଦେଶର ଦଳର ରାଜ୍ୟ ସଭାପତି ତଥା ପୂର୍ବତନ ମୁଖ୍ୟମନ୍ତ୍ରୀ କମଲନାଥ ଏଆଇସିସିର ନୂଆ ଅଧ୍ୟକ୍ଷ ହୋଇପାରନ୍ତି । ଏନେଇ ଗୁରୁବାର ଦିନ ୧୨ଟାରେ ଏପ୍ରସଙ୍ଗରେ ସୋନିଆ ଗାନ୍ଧୀଙ୍କୁ ଭେଟିବେ ବୋଲି ସୂଚନା ମିଳିଛି ।\nରାହୁଲ ଗାନ୍ଧୀ କଂଗ୍ରେସ ଅଧ୍ୟକ୍ଷ ପଦ ସମ୍ଭାଳିବା ନେଇ ମନା କରିବା ପରେ ଓ ସୋନିଆ ଗାନ୍ଧୀଙ୍କ ସ୍ୱାସ୍ଥ୍ୟାବସ୍ଥା ଠିକ୍ ରହୁନଥିବାରୁ ଦଳ ପୁଣି କାର୍ଯ୍ୟକାରୀ ଅଧ୍ୟକ୍ଷ ବାଛିବା ପାଇଁ ଅଣ୍ଟା ଭିଡିଛି । ଗତ କିଛି ବର୍ଷ ଧରି କଂଗ୍ରେସ ଯେପରି ପ୍ରଦର୍ଶନ କରୁଛି ତାକୁ ନେଇ ନୂଆ ଅଧ୍ୟକ୍ଷ ଚୟନ ନେଇ ବାରମ୍ବାର ଦାବି ହେଉଛି । ଯେତେଦିନ ସୁଦ୍ଧା ଦଳକୁ ନୂଆ ଅଧ୍ୟକ୍ଷ ନମିଳିଛି ସେତେଦିନ ଯାଏଁ କାର୍ଯ୍ୟକାରୀ ସଭାପତି ନିଯୁକ୍ତ କରିବାକୁ ଚାହୁଁଛି ଦଳ ।\nଏହି କାରଣରୁ ଦଳ ସବୁଠାରୁ ବିଶ୍ୱସ୍ତ ନେତା କମଲନାଥଙ୍କୁ କାର୍ଯ୍ୟକାରୀ ସଭାପତି ଭାବେ ନିଯୁକ୍ତ କରିବାକୁ ବିଚାର କରୁଛି । ଏନେଇ କମଲନାଥଙ୍କୁ ଦିନ ୧୨ଟାରେ ସୋନିଆଙ୍କୁ ଭେଟିବା ପାଇଁ ଦିଲ୍ଲୀ ଡକାଯାଇଛି । ଏହାପୂର୍ବରୁ ଦଳ କରୋନା ମହାମାରୀକୁ ଦେଖି ଜୁଲ ୨୩ରେ ହେବାକୁ ଥିବା ଅଧ୍ୟକ୍ଷ ନିର୍ବାଚନକୁ ସ୍ଥଗିତ ରଖିଥିଲା । ଏପରି ଭାବେ ଗୋଟିଏ ବର୍ଷରେ ୩ ଥର ହେଲା ଅଧ୍ୟକ୍ଷ ନିର୍ବାଚନ ଘୁଞ୍ଚିଲାଣି ।\nସୂଚନାଯୋଗ୍ୟ, ୨୦୧୯ ସାଧାରଣ ନିର୍ବାଚନରେ ବିଜେପିଠାରୁ ହାରିବା ପରେ ରାହୁଲ ଗାନ୍ଧୀ ନୈତିକତା ଦୃଷ୍ଟିରୁ ଅଧ୍ୟକ୍ଷ ପଦରୁ ଇସ୍ତଫା ଦେଇତିଲେ । ଏହାପରେ ସୋନିଆ କାର୍ଯ୍ୟକାରୀ ସଭାପତି ଭାବେ ଦାୟିତ୍ୱ ନେଇଥିଲେ ।\nପସନ୍ଦ ଆସିଲାନି ସ୍ୱାମୀ ତିଆରି ବ୍ଲାଉଜ୍, ସ୍ତ୍ରୀ କରିଦେଲା ଏପରି କାମ...\nଆଇଏଏସ ସ୍ତରରେ ବଡ ଅଦଳବଦଳ କଲେ ମୋଦୀ ସରକାର, ଅଳକା ଉପାଧ୍ୟାୟ ହେଲେ ଏନଏଚଏଆଇ ନିର୍ଦ୍ଦେଶିକା\nଜିଲ୍ଲାପାଳଙ୍କୁ ମଗାଗଲା ବାତ୍ୟା କ୍ଷୟକ୍ଷତି ରିପୋର୍ଟ, ରିଲିଫ୍ କୋଡ୍ ଅନୁଯାୟୀ ମିଳିବ ସହାୟତା\nଦୁର୍ବଳ ହେଲା ଅବପାତ : କିଛି ସ୍ଥାନରେ ହାଲୁକା ବର୍ଷା ସମ୍ଭାବନା, ମଙ୍ଗଳବାରଠୁ ଶୁଖିଲା ରହିବ ପାଗ\nଦେଶ- ବିଦେଶ (34,985)
